Johan Harstad

**Johan Harstad** (født 1979) er en norsk forfatter bosatt i Oslo.

## Forfatterskap
Harstad debuterte i 2001 med ''Herfra blir du bare eldre'', som er en samling prosatekster. I 2002 ga han ut novellesamlingen *[[Ambulanse]]*. 

Harstads første roman, ''Buzz Aldrin, hvor ble det av deg i alt mylderet?'', ble utgitt i 2005 og senere også i Sverige, Danmark, Finland,  USA, Australia, Nederland, Tyskland, Færøyene, Italia, Russland, Sør-Korea og Frankrike. I 2011 viste NRK en TV-serie som bygger på Harstads første roman, med Pål Sverre Valheim Hagen i hovedrollen.

Flere av Harstads noveller er også oversatt til fransk, engelsk, finsk og hindi.

Romanen ''Hässelby'' ble utgitt oktober 2007. I denne romanen har Harstad spunnet videre på den svenske barnebokfiguren Albert Åberg, og følger ham fra slutten av tenårene til han er godt og vel 40 og jobber som lagersjef på Clas Ohlson.

I september 2008 ga Harstad ut *[[Darlah]]*, som er hans første roman for ungdom. Det er en fortelling med referanser til science-fiction- og skrekkfilmer fra 1970- og 1980-årene. For denne romanen ble han tildelt Brageprisen.

Harstad har også skrevet flere teaterstykker, blant annet monodramaet ''Grader av hvitt'', som ble til i et samarbeid med komponist Nils Henrik Asheim og Stavanger symfoniorkester, og hadde premiere januar 2007. Enakteren *[[Washingtin]]* hadde urpremiere på Trøndelag Teater i februar 2007. 

Fire av Harstads skuespill, deriblant *Grader av hvitt* og *Washingtin*, ble utgitt i bokform i november 2008 under tittelen *[[Bsider]]*.

I 2009 ble Harstad engasjert som Nationaltheatrets første husdramatiker og inngikk da i teatrets faste kunstneriske stab. Skuespillet ''Osv.'' ble resultatet av dette engasjementet.

## LACKTR og The Sell Out Space Girls
Johan Harstad driver i tillegg et prosjekt/en label/organisasjon ved navnet LACKTR hvor han produserer han grafikk, lyd, film, foto og tekst. LACKTR sto blant annet bak cd-utgivelsen *Bring Out Your Life Vests* i 2005, som fulgte de 1000 første eksemplarene av romanen *Buzz Aldrin, hvor ble det av deg i alt mylderet?*, samt tekst/lydprosjektet *PradaDADA* (som besto av Harstad, John Erik Riley, Bjørn Erik Haugen og Lasse Marhaug). LACKTR co-produserte også den første produksjonen av skuespillet Krasnoyarsk på Det Norske Teater i 2008. Siden 2005 har LACKTR også hatt ansvar for bokomslag til Harstads utgivelser. Medlemmer av organisasjonen er også involvert i bandet *The Sell Out Space Girls*, en blanding av eksperimentell jazz, live mix, dj-ing og støymusikk.

## Bibliografi

* 2001: *[[Herfra blir du bare eldre]]* (prosa)
* 2002: *[[Ambulanse (bok)|Ambulanse]]* (noveller)
* 2005: *[[Buzz Aldrin, hvor ble det av deg i alt mylderet?]]* (roman)
* 2007: *[[Hässelby (roman)|Hässelby]]* (roman)
* 2007: *[[Grader av hvitt]]* (skuespill)
* 2007: *[[Washingtin]]* (skuespill) – enakter satt opp som en del av «Trondheim Open» ved Trøndelag Teater våren 2007. Her ble dramatikk fra fire norske forfattere fremvist i to omganger
* 2007: *[[Brødmannens memoarer del 1: Akapulco]]* (skuespill)
* 2008: *[[Krasnoyarsk (skuespill)|Krasnoyarsk]]* (skuespill)
* 2008: *[[Darlah]]* (ungdomsroman)
* 2008: *[[Bsider]]* (dramatikk / prosa)
* 2009: *[[Brødmannens memoarer del 2: Ellis Iland]]* (skuespill)
* 2010: *[[Brødmannens memoarer del 3: Matterhorn]]* (skuespill)
* 2010: *[[Osv. (skuespill)|Osv.]]* (skuespill)
* 2012: *Motorpsycho — Blissard* (sakprosa) – om bandet albumet *[[Blissard]]* fra Motorpsycho
* 2013: *Manifest for folk flest (hvem vi er & hva vi gjør)* (prosa), Flamme
* 2015: *Max, Mischa & Tetoffensiven* (roman)
* 2018: *Ferskenen : samlede verker : annotert utgave* (roman)
* 2024: *Under brosteinen, stranden!* (roman)

## Priser og nominasjoner
* Beste bok 2002, Natt&Dag Trondheim
* Årets litteraturtalent, Dagbladet, 2002
* Årets Stavangerkunstner 2003
* Bjørnsonstipendet 2003, for *Ambulanse*
* Delvinner da Ingar Sletten Kolloen mottok Den norske leserprisen for 2004
* Vinner av Ungdommens kritikerpris 2007
* Brageprisen 2008, for *Darlah*
* Wesselprisen, 2010
* Osloprisen 2013, for *Motorpsycho "Blissard"*
* Sult-prisen 2016
*Aschehougprisen 2019
*Nominert til Nordisk råds litteraturpris 2024 for romanen *Under brosteinen, stranden!*

## Noter

## Kilder
* Presentasjon av Johan Harstad i Forfatterkatalogen på Forfattersentrums nettsider

## Eksterne lenker
* 
* 
*  Johan Harstad i NRK Forfatter
* Digitaliserte bøker av Johan Harstad og om Johan Harstad i Nasjonalbiblioteket